पाएं अपने शहर की ताज़ा ख़बरें और फ्री ई-पेपरडाउनलोड करें
खरीफ धान के बीज की व्यवस्था करते हुए 20 मई के बाद अगता धान के बिचड़े गिराएं। बीज गिराने के पूर्व बीजोपचार अवश्य कर लें। उक्त जानकारी जिला कृषि वैज्ञानिक डॉ. एसके राय ने दी है। उन्होंने बताया कि आगत एवं वर्षाकालीन मक्का तथा खरीफ धान के खेतों में जैविक खाद देकर खेत की पूरी तैयारी कर लेनी चाहिए। ईख में आवश्यकता अनुसार सिंचाई, गुराई एवं प्ररोह छिद्रक का रोकथाम करें। किसान समकालीन सब्जियों में प्रति सप्ताह सिंचाई करें। जून में बोने को बरसाती प्याज के लिए बीज स्थली की तैयारी कर लें। कृषि वैज्ञानिक डॉ. एसके राय ने बताया कि खाली खेत को मिट्टी पलटने वाले हल से ग्रीष्मकालीन जुताई कर खुला छोड़ देना चाहिए। कंपोस्ट के गड्ढों में नमी के लिए पानी देकर गड्ढे को मिट्टी से ढंक दें। हल्दी, आदी की बुआई प्रथम वर्षा के बाद प्रारंभ कर दें। ओल की बुआई भी कर लें। मई माह के अंत में बसंतकालीन मक्का की कटाई करें। दोनों को सूखाकर भंडारित कर लें। वानिकी की पौधशाला में सागवान के बीजों की बुआई कर लें। अंतिम सप्ताह में गम्हार, महुआ के उपलब्ध बीज बोए, प्रथम पखवाड़े में शीशम के पौधे थैलियों में लगाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn